b'\n_START_ARTICLE_\n9. studenoga u Domovinskom ratu\n_START_PARAGRAPH_\nDomovinski rat po nadnevcima: 9. studenoga u Domovinskom ratu._NEWLINE_1990._NEWLINE_- U Zagrebu odr\xc5\xbeana osniva\xc4\x8dka skup\xc5\xa1tina Udru\xc5\xbeenja hrvatskih ratnih veterana, a za samo mjesec dana pristupnice potpisalo oko 15.000 prija\xc5\xa1njih \xc4\x8dlanova SUBNOR-a._NEWLINE_1991._NEWLINE__NEWLINE_- Hrvatski Sabor zavr\xc5\xa1io sjednicu slo\xc5\xbeiv\xc5\xa1i se s djelovanjem delegacije hrvatske Vlade na Mirovnoj konferenciji u Haagu._NEWLINE__NEWLINE_- Hrvatska Vlada produ\xc5\xbeila rok za povla\xc4\x8denje JNA s hrvatskog teritorija do Bo\xc5\xbei\xc4\x87a._NEWLINE__NEWLINE_- U Zagrebu razmijenjeno 332 hrvatska zatvorenika za 457 vojnika JNA i srpskih terorista._NEWLINE__NEWLINE_- Potpisan sporazum o povla\xc4\x8denju svih jedinica JNA iz Rijeke._NEWLINE_- Jedan dje\xc4\x8dak ubijen, a dvojica ranjena prilikom eksplozije mine na ulazu u rije\xc4\x8dku kasarnu JNA._NEWLINE_1992._NEWLINE__NEWLINE_- Predsjednik Tu\xc4\x91man razgovarao u Zagrebu s tajnicom Vije\xc4\x87a Europe Catherine Lalumier, te istaknuo "da je u\xc4\x8dinjen korak naprijed za primanje Hrvatske u Vije\xc4\x87e Europe"._NEWLINE__NEWLINE_- Hrvatski in\xc5\xbeenjerci osposobili pistu aerodroma Dubrovnik._NEWLINE__NEWLINE_- Hrvati se ne mogu nikako organizirano vratiti na podru\xc4\x8dje grada i op\xc4\x87ine Vukovar - rekao novinarima u Beogradu predsjednik "oslobo\xc4\x91ene op\xc4\x87ine Vukovar Miodrag Mi\xc5\xa1i\xc4\x87._NEWLINE__NEWLINE_- Mi smo protiv bilo kakvog specijalnog statusa u Hrvatskoj. Za nas Hrvatska ne postoji, osim kao susjed - rekao u Oku\xc4\x8danima "ministar unutra\xc5\xa1njih dela republike srpske krajine" Milan Marti\xc4\x87._NEWLINE__NEWLINE_- U Zadar stigla jo\xc5\xa1 jedna skupina prognanih Hrvata, njih 17 dovezli pripadnici UNPROFOR-a iz Zatona, Obrovca, Medvi\xc4\x91e i Zelengrada._NEWLINE__NEWLINE_- Da bi Hrvatska iza\xc5\xa1la iz te\xc5\xa1ke situacije, potrebna je i dalje pozornost, pomo\xc4\x87 i solidarnost europske i svjetske zajednice, rekao u Vatikanu hrvatskim biskupima papa Ivan Pavao II._NEWLINE__NEWLINE_- Etiopija priznala neovisnost Republike Hrvatske._NEWLINE_1993._NEWLINE__NEWLINE_- U topni\xc4\x8dkim borbama muslimanskih snaga i HVO-a znameniti mostarski Stari most sru\xc5\xa1io se u Neretvu._NEWLINE_1994._NEWLINE_- Prema popisu pu\xc4\x8danstva iz 1991. godine, na teritoriju Breze, Bugojna, Busova\xc4\x8de, Fojnice, Gornjeg Vakufa, Kaknja, Novog Travnika, Prozora, Travnika, Vare\xc5\xa1a, Visokog, Viteza i Zenice \xc5\xbeivjelo 173.698 Hrvata i 288.807 Muslimana. Prema podacima humanitarnih organizacija, prije potpisivanja Washingtonskog sporazuma prognano 95.000 Hrvata i 35.000 Muslimana. Nakon potpisivanja sporazuma iselilo se vi\xc5\xa1e od 10.000 Hrvata, a vratilo ih se manje od 500._NEWLINE__NEWLINE_- Od \xc4\x8detni\xc4\x8dkih granata i snajperskih hitaca u Sarajevu poginulo pet, a ranjeno, te\xc5\xbee ili lak\xc5\xa1e, vi\xc5\xa1e od deset osoba._NEWLINE_1995._NEWLINE__NEWLINE_- Me\xc4\x91unarodni sud za ratne zlo\xc4\x8dine optu\xc5\xbeio oficire JNA \xc5\xa0ljivan\xc4\x8danina, Mrk\xc5\xa1i\xc4\x87a i Radi\xc4\x87a zbog ratnih zlo\xc4\x8dina u Vukovaru 1991. godine._NEWLINE__NEWLINE_- Pitanje okupiranog hrvatskog istoka moglo bi se rije\xc5\xa1iti u kratkom roku u sklopu daytonskih pregovora, usprkos neuspjehu pregovora "na terenu", mi\xc5\xa1ljenje je promatra\xc4\x8da u Daytonu._NEWLINE__NEWLINE_- Predstavnik ameri\xc4\x8dkog State Departmenta prokomentirao izjavu lorda Davida Owena, kako mirovni pregovori koji se odr\xc5\xbeavaju pod pokroviteljstvom SAD-a vode podjeli Bosne, rije\xc4\x8dima: "Otkad je gospodin Owen prestao biti mirovni pregovara\xc4\x8d, SAD napreduju prema diplomatskom trijumfu"._NEWLINE_- U Pakra\xc4\x8dkim vinogradima, nedaleko Pakraca, ekshumirana tijela troje civila, koje su \xc4\x8detnici ubili 1991._NEWLINE__NEWLINE_- Dogovoreno da \xc4\x87e svaka dr\xc5\xbeava financirati svoje postrojbe u sastavu NATO-a na podru\xc4\x8dju BiH._NEWLINE_1996._NEWLINE__NEWLINE_- Predsjednik Tu\xc4\x91man primio u Predsjedni\xc4\x8dkim dvorima voditelja Prijelazne uprave za hrvatsko Podunavlje Jacquesa Kleina i izaslanstvo lokalnih Srba._NEWLINE__NEWLINE_- Veleposlanik SRJ pri UN Vladimir Jovanovi\xc4\x87 poslao pismo Vije\xc4\x87u sigurnosti, u kojem izri\xc4\x8dito tra\xc5\xbei produljenje mandata UNTAES-a u Hrvatskoj do po\xc4\x8detka 1998. godine._NEWLINE__NEWLINE_- Predsjednica Republike Srpske Biljana Plav\xc5\xa1i\xc4\x87 smijenila general pukovnika Ratka Mladi\xc4\x87a i za novog na\xc4\x8delnika general\xc5\xa1taba vojske Republike Srpske imenovala general majora Peru \xc4\x8coli\xc4\x87a.'